cyanic-selkie/wikianc huggingface dataset:
తెలుగు విజ్ఞాన సర్వస్వము
విజ్ఞాన సర్వస్వం, అనగా మానవాళికి తెలిసిన జ్ఞానాన్ని ఒకచోట పొందుపరచిన పుస్తకాలు లేక మాధ్యమాలు. సాధారణంగా విద్యావేత్తలు విజ్ఞాన సర్వస్వ రచనలో పాలు పంచుకుంటారు. ప్రాచీన కాలంలో ఒక్క పండితుడు విజ్ఞాన సర్వస్వం రాయకలిగినా, తరువాతికాలంలో జ్ఞానం విపరీతంగా అభివృద్ధి కావడంతో, ఒక్కరే ఈ పనిచేయటం కష్టసాధ్యం.
తెలుగు భాషలో పెద్ద బాలశిక్ష మొట్టమొదటి విజ్ఞాన సర్వస్వం. ఆ తరువాత కొమర్రాజు లక్ష్మణరావు ఆంధ్ర విజ్ఞాన సర్వస్వం, తెలుగు భాషా సమితి వారి విజ్ఞాన సర్వస్వం ప్రచురణ అయ్యాయి. తెలుగు వికీపీడియా ఆధునిక అంతర్జాల యుగంలో ప్రతిఒక్కరు పాల్గొనగల విజ్ఞాన సర్వస్వం. 2004 తరువాత పెద్దబాలశిక్షపేరుతో చాలా పుస్తకాలు ప్రచురించబడ్డాయి. వాటిలో గాజుల సత్యన్నారాయణ సంకలనంచేసిన తెలుగువారి సంపూర్ణ పెద్దబాలశిక్ష ప్రజాదరణ పొందింది.
పెద్ద బాలశిక్ష
ప్రధాన వ్యాసం: పెద్ద బాలశిక్ష thumb|పెద్దబాలశిక్ష 11 వ పేజి|alt= 1832 లో మేస్తర్ క్లూలో (Clu Low) అనే తెల్లదొర, తన ఆశ్రితుడైన పుదూరు చదలవాడ సీతారామశాస్త్రి చేత బాలశిక్ష అనే గ్రంథాన్ని రచింపచేశాడు. ఇతని రచనా ప్రణాళికను చాలా జాగ్రత్తగా కుర్రవాళ్ళ గ్రహణశక్తిని దృష్టిలో వుంచుకొని రూపొందించాడు. ఇటువంటి పుస్తకం కోసమే ఆవురావురమంటూ ఎదురు చూస్తున్న మన దేశం దీనిని రెండు చేతులా ఆహ్వానించింది. 1856లో అంటే మొదటి ముద్రణకు రెండు పుష్కరాల తర్వాత వెలువడిన బాలశిక్షలోని పుటల సంఖ్య 78. డెమ్మీ ఆక్టావో సైజు. 1865లో అంటే రమారమి పదేళ్ళ తర్వాత ముద్రణలో పుటల సంఖ్య 90. అంటే పన్నెండు పేజీలు పెరిగాయన్నమాట. పాత ముద్రణలో లేని సాహిత్య విషయాలను, ఛందస్సు, సంస్కృత శ్లోకాలు, భౌగోళిక విషయాలను యిందులో చేర్చారు. దానిని బాల వివేకకల్పతరువుగా రూపొందించారు. అందుకనే అప్పటిదాకా బాలశిక్షగా ప్రచారంలోవున్న పుస్తకం పెద్ద బాలశిక్షగా కొత్త పేరును దాల్చింది. ఈ పెద్ద బాలశిక్ష ఇందులో విషయపరిజ్ఞానికి - అంటే భాషాసంస్కృతులకు కావాల్సిన పునాదిరాళ్ళనదగిన భాషా విషయాలు - అక్షరాలు, గుణింతాలు వత్తులు, సరళమైన పదాలు- రెండు మూడు నాలుగు అక్షరాలతో కూడిన మాటలు, తేలిక వాక్యాలు - నీతి వాక్యాలు, ప్రాస వాక్యాలు, సంప్రదాయ సంస్కృతికి సంబంధించినవీ, అందరూ తెలుసుకోదగ్గవీ నాటికి తెలిసిన చారిత్రక, భౌగోళిక, విజ్ఞాన సంబంధ విషయాలను రూఢి వాచకాలను ఈ పుస్తకం ఆది స్వరూపంలోనే ఆనాడు పూదూరువారు పొందుపరచారు.
ఆంధ్ర విజ్ఞాన సర్వస్వం
లక్ష్మణరావు సాహితీ జీవితంలో మిగిలినవన్నీ ఒకయెత్తు, విజ్ఞాన సర్వస్వం ఒక్కటీ ఒకయెత్తు. ప్రపంచ విజ్ఞానాన్ని తెలుగువారందరికీ పంచిపెట్టాలని ఆయన తపించిపోయాడు. బ్రిటిష్ ఎన్సైక్లోపీడియా తరహాలో ఆంధ్ర విజ్ఞాన సర్వస్వాన్ని వెలువరించాలనేది ఆయన ప్రబల వాంఛ. 1912-13 కాలంలో ఈ బృహత్కార్యానికి పూనుకొన్నాడు. తాను ప్రధాన సంపాదకునిగానే కాదు, ప్రధాన రచయితగా కూడా పనిచేశాడు. లక్ష్మణరావుకు అనేక శాస్త్ర విషయాలలో ప్రవేశం ఉండేది. స్వయంగా పండితుడే గాక నిష్పాక్షిక పరిశోధన, సమతుల్యత ఆయన స్వభావాలు. ఎందరెందరో మహనీయులు ఆయనకు తోడుగా శ్రమించినా, లక్ష్మణరావు రాసినన్ని వ్యాసాలు ఇంకెవరూ రాయలేదు. ఏ విధమైన సంపదా, ధన సహాయమూ, ప్రభుత్వాదరణా లేకుండానే అంత బ్రహ్మాండమైన ప్రయత్నాన్ని తలకెత్తుకొన్నాడు.
గాడిచర్ల హరిసర్వోత్తమరావు, ఆచంట లక్ష్మీపతి, మల్లంపల్లి సోమశేఖర శర్మ, రాయప్రోలు సుబ్బారావు వంటివారు ఆయనకు తోడు నిలిచారు. ఒక్కరోజు కూడా విడవకుండా లక్ష్మణరావు, హరిసర్వోత్తమరావు మద్రాసు కన్నెమెరా గ్రంథాలయానికి వెళ్ళి, అది మూసేంతవరకు ఉండి, కుప్పలు తెప్పలుగా ఉన్న పుస్తకాలనుండి సమాచారం సేకరించేవారు.
అలాగని వారి రచనలు అనువాదాలకు పరిమితం కాలేదు. లక్ష్మణరావే ఒక విజ్ఞాన సర్వస్వం. ప్రతివిషయాన్ని కూలంకషంగా పరిశోధించి, సమగ్రమైన స్వతంత్ర వ్యాసంగా వ్రాసేవాడు. మొదట 'అ'కారాదిగా నెలకు నూరు పేజీల చొప్పున దీనిని వెలువరించారు. రేయింబవళ్ళు శ్రమించి, మూడు సంపుటములు ప్రచురించారు. ఇందులో సైన్సు, భాష, ఖగోళశాస్త్రము, చరిత్ర, కళ వంటి వివిధ విషయాలపై ఉన్న నూరు వ్యాసాలలో ఆయన స్వయంగా 40 వ్యాసాలను కూర్చాడు. అధర్వవేదం, అద్వైతం, అభిజ్ఞాన శాకుంతలం, అలంకారాలు, అష్టాదశ మహాపురాణాలు, అట్ట బైండు, అష్టాధ్యాయి వంటి ఎన్నో వైవిధ్యమైన విషయాలపై ఆయన వ్యాసాలు రాశాడు.
"అ"కారంతో మూడు సంపుటాలు పూర్తిచేసిన తరువాత "ఆంధ్ర" సంపుటాన్ని తయారుచేయడం కోసం పూనుకొన్నాడు. తెలుగువారి గురించి అప్పటికి జరిగిన పరిశోధన అత్యల్పం. కనుక మౌలిక పరిశోధన అవుసరమైంది. లక్ష్మణరావు రాత్రింబవళ్ళు శిలాశాసనాలు, ఇతర గ్రంథాలు పరిశోధనలో గడిపాడు. ఆ సమయంలో ఆయనకు ఉబ్బసం వ్యాధి ఉధృతమైంది. మదనపల్లెలో కొంతకాలం విశ్రాంతి తీసుకొని మళ్ళీ మద్రాసు వచ్చాడు. ఆంధ్ర సంపుటం రాయడానికి శాసనాలు పరిశీలిస్తూనే 1923 జూలై 12న లక్ష్మణరావు మరణించాడు.
అలా ఆంధ్ర విజ్ఞాన సర్వస్వం "అ"కారం మూడు సంపుటాలతో ఆగిపోయింది. ఆ రోజుల్లో విజ్ఞాన సర్వస్వం అంత చక్కని ముద్రణ, అంత చక్కని కాగితం, చిత్రాలు, పటాలు భారతదేశంలో ఏ ప్రచురిత గ్రంథాలోను కనిపించలేదట. చేసిన ప్రతిపనిని పరిపూర్ణంగా చేయడం ఆయన అలవాటు. తర్వాత కాశీనాధుని నాగేశ్వరరావు మరింత మంది పండితుల సహకారంతో తిరిగి 'అ'కార పరంపరనే రెండు ముచ్చటైన సంపుటాలలో ప్రచురించాడు.
తెలుగు భాషా సమితి వారి విజ్ఞాన సర్వస్వం
1947లో చెన్నయిలో ప్రారంభమైన తెలుగు భాషా సమితి బెజవాడ గోపాలరెడ్డి అధ్యక్షతన ఆంధ్రవిజ్ఞాన సర్వస్వము కార్యక్రమాన్ని కొనసాగించి, అకారాది క్రమంలో కాక విషయానుక్రమంగా రూపకల్పన చేసింది. ఆ తరువాత హైదరాబాదునుండి పనిచేసి 14 కోశాల విజ్ఞాన సర్వస్వమును ప్రచురించింది. 1986 అక్టోబరు 15 లో పొట్టి శ్రీరాములు తెలుగు విశ్వవిద్యాలయములో భాగమై ఇప్పుడు కొమర్రాజు వెంకట లక్ష్మణరావు విజ్ఞాన సర్వస్వ కేంద్రము అని పిలవబడుతున్నది. క్రింద ఇవ్వబడిన శీర్షికలకు, దగ్గరి సంబంధమున్నతెలుగు వికీపీడియా వ్యాసాల లింకులు ఇవ్వబడినవి.
తెలుగు వికీపీడియా
ప్రధాన వ్యాసం: తెలుగు వికీపీడియా
2001 లో మొట్టమొదటగా ఆంగ్ల భాషలో వికీపీడియాను జిమ్మీ వేల్స్, లారీ సాంగెర్ ఆరంభించారు. దీని ముఖ్య ఊహ, స్వచ్ఛందంగా ఎవరికి వారు తమకు తెలిసిన సమాచారాన్ని ఒక చోట చేర్చగలగటం మరియుమార్చగలగటం. పలువురి ఆదరాభిమానాన్ని చూరగొని విజయవంతంగా నడక సాగించి, ప్రజాదరణ పొందిన వెబ్సైటులలో 7 వ స్థానంలోకి వచ్చింది. ప్రపంచ నలుమూలల నుండి సమాచారం సేకరించడం భద్రపరచడం సాధ్యమైన కార్యమేనని రుజువు కావడంతో తరువాతి దశలలో ప్రపంచ భాషలన్నిటిలో ఆయా భాషాభిమానుల కృషితో వికీపీడియా అనే విజ్ఞాన సర్వస్వం అభివృద్ధి పధంలో నడవటం మొదలైంది. దానిలో ఒక భాగమే తెలుగు వికీపీడియా ఆవిర్భావం. ద్వారా తెవికీ 2003 డిసెంబర్ 9న ఆవిర్భవించింది. నిరంతర కృషి వలన తెవికీ దినదిన ప్రవర్థమానమవుతూ వచ్చింది. ప్రస్తుతం తెలుగు వికీపీడియా ప్రస్తుత సభ్యుల సంఖ్య, వ్యాసాల సంఖ్య. ప్రధాన వర్గాలు :ఆంధ్ర ప్రదేశ్, భాష, సంస్కృతి, భారత దేశము, ప్రపంచము, విజ్ఞానము, మరియుసాంకేతికం
తెలుగువారి సంపూర్ణ పెద్దబాలశిక్ష
గాజుల సత్యన్నారాయణ రాసిన "తెలుగువారి సంపూర్ణ పెద్దబాలశిక్ష" మొదటిసారిగా జనవరి 2004లో అన్నపూర్ణ పబ్లిషర్స్ విడుదల చేశారు. ఇది అత్యంత ప్రజాదరణ పొందింది. కేవలం 116 రూపాయలు విలువతో భాష విజ్ఞానము, సంస్కృతి సంప్రదాయం, బాలానందం, శతక, నీతికథా, సంఖ్య శాస్త్రము, ఆధ్యాత్మిక, కంప్యూటర్, గణిత శాస్త్ర, విజ్ఞాన, వాస్తు, పంచాంగమ, మహిళ, ఆరోగ్యం, క్రీడారంగము, ఆంధ్రప్రదేశ్, భారతదేశం, ప్రపంచం అనే 18 పర్వాలతో 1000 పైగా పేజీలతో ఒకే ఒక కోశంగా ముద్రితమైంది.
ఇతర లంకెలు
వర్గం:విజ్ఞాన సర్వస్వము వర్గం:తెలుగు
మందార టీ
thumb|మందార టీ thumb|మందార పువ్వు మందార టీ (ఆంగ్లం: Hibiscus Tea) అనేది రోసెల్లె (మందార సాబ్డారిఫా) పువ్వు క్రిమ్సన్ లేదా డీప్ మెజెంటా కలర్ డ్ క్యాలిసెస్ (సెపల్స్) నుంచి ఒక కషాయంగా తయారు చేయబడ్డ ఒక హెర్బల్ టీ. ఇది వేడి చల్లగా కూడా తయారు చేసుకోంటారు ఇది టార్ట్, క్రాన్బెర్రీ లాంటి రుచిని కలిగి ఉంటుంది .ఇందులో యాంటీ ఆక్సిడెంట్స్ పుష్కలంగా లభిస్తాయి. కాబట్టి, ఇన్ఫెక్షన్స్ పై పోరాడే శక్తి ఉంటుంది .ఇది తయారు చేయటానికి ముందుగా మందార పువ్వుల‌ను బాగా ఎండ‌బెట్టాలి. త‌ర్వాత నీటిని బాగా మ‌రిగబెట్టాలి. అందులో ఎండిన మందార పువ్వుల‌ను వేయాలి. వీటిలోనే చ‌క్కెర‌, కొంచెం టీపొడి క‌లుపుకొని టీ మాదిరిగా చేసుకోవాలి. దీనిని 'హైబిస్క‌స్ హెర్బ‌ల్ టీ' అంటారు .టీని తయారు చేయడానికి ఉపయోగించే రోసెల్ మందార ఆఫ్రికాలో పుట్టింది.. దీనిని సాధారణంగా ఆఫ్రికాలో, మందార టీ ని మార్కెట్లలో అమ్ముతారు ఎండిన మందార పువ్వులు పశ్చిమ, తూర్పు ఆఫ్రికా అంతటా కనిపిస్తాయి. పానీయంపై వ్యత్యాసాలు పశ్చిమ ఆఫ్రికా మధ్య ఆఫ్రికాలోని కొన్ని ప్రాంతాల్లో ప్రసిద్ది చెందాయి. సెనెగల్‌లో, బిస్సాప్‌ను "సెనెగల్ జాతీయ పానీయం" అని పిలుస్తారు. మందార టీ పశ్చిమ ఆఫ్రికాలో సాధారణంగా పుదీనా లేదా అల్లంతో రుచిగా ఉంటుంది. ఘనాలో దీనిని నైజీరియాలో "సోబోలో",  "జోబో" అని పిలుస్తారు.ఉత్తర ఆఫ్రికాలోని కొన్ని ప్రాంతాల్లో, ముఖ్యంగా ఈజిప్ట్  సుడాన్లలో వినియోగించబడుతుంది. ఈజిప్ట్ సుడాన్లలో, వివాహ వేడుకలు సాంప్రదాయకంగా ఒక గ్లాసు మందార టీతో మొదలవుతాయి. మద్య కైరోలోని ఒక అంగడులలో, చాలా మంది విక్రేతలు బహిరంగ కేఫ్‌లు ఈ పానీయాన్ని విక్రయిస్తారు. గ్వా డి ఫ్లోర్ డి జమైకా అని కూడా పిలువబడే అగ్వా డి జమైకా రోసా డి జమైకా, మెక్సికో, మధ్య అమెరికా,  దక్షిణ అమెరికా  కరేబియన్ లోని కొన్ని భాగాలలో ప్రసిద్ధి చెందింది. ఇది అనేక సాధారణ అగాస్ ఫ్రెస్కాస్ లో ఒకటి, ఇవి చవకైన పానీయాలు, ఇవి సాధారణంగా తాజా రసాలు లేదా సారములు నుండి తయారు చేయబడతాయి. జమైకా ఇతర అగాస్ ఫ్రెస్కాస్ సాధారణంగా టాకురియాస్ లేదా ఇతర మెక్సికన్ రెస్టారెంట్లలో కనిపిస్తాయి. దీనిని సాధారణంగా అల్లం (జమైకాలో) కలిపి, వేడి నీటిలో కలిపి, మిశ్రమాన్ని వడగట్టి, కాలీస్ (రసం మొత్తం బయటకు నొక్కడం), చక్కెర, కొన్నిసార్లు లవంగం, దాల్చిన చెక్క కొద్దిగా వైట్ రమ్ (జమైకాలో),  స్టిర్రింగ్ ద్వారా తయారు చేస్తారు. ఇది చల్లగా వడ్డిస్తారు, జమైకాలో ఈ పానీయం క్రిస్మస్ సందర్భంగా ఒక సంప్రదాయం, దీనిని ఫ్రూట్ కేక్ లేదా బంగాళాదుంప పుడ్డింగ్‌తో వడ్డిస్తారు .తరిగిన అల్లం, చక్కెర, లవంగం, దాల్చిన చెక్క, జాజికాయలతో క్యాలిసెస్ ను ఏరుకొని, ఉడికించి తయారుచేస్తారు. హైబిస్కస్ గ్రీన్ టీను వేడి వేడిగా తీసుకోవచ్చు అలాగే చల్లగా కూడా తీసుకోవచ్చు.
ఉపయోగాలు
అధిక రక్తపోటు ఉన్నవారిలో మందార టీ వినియోగం చాలా తక్కువ స్థాయిలో రక్తపోటును తగ్గిస్తుందని సమీక్షలు తేల్చాయి. మందార టీ సాధారణంగా బాగా శరీరం చేత తట్టుకోబడుతుంది  తక్కువ మోతాదుల్లో కాలేయం లేదా మూత్రపిండాల పనితీరుపై తీవ్ర ప్రభావం చూపించలేదు. కాని అధిక మోతాదులో హెపటోటాక్సిక్ కావచ్చు.హైబిస్క‌స్ హెర్బ‌ల్ టీ ప్ర‌తిరోజూ తాగితే శరీరంలో ఉన్న కొలెస్ట్రాల్‌, ర‌క్త‌పోటు, డ‌యాబెటిస్‌, మూత్ర‌పిండాలు, గొంతుకు సంబంధించిన వ్యాధులకు ఔష‌ధంలా ప‌నిచేస్తుంది.
మూలాలు
వర్గం:పానీయాలు
అర్చితా సాహు
జననం, విద్య
సాహు డిసెంబరు 14న ఒడిశా లోని భువనేశ్వర్‌ పట్టణంలో జన్మించింది. డిఎం స్కూల్ లో పాఠశాల విద్యను చదివిన సాహు, కెఐఐటీ విశ్వవిద్యాలయం నుండి బి.టెక్ పూర్తిచేసింది. ఒడిస్సీ నృత్యకారిణిగా జాతీయ స్కాలర్‌షిప్‌ను కూడా అందుకుంది. 2004లో మిస్ కళింగ కిరీటాన్ని కైవసం చేసుకుంది.
సినిమారంగం
సాహు తొలిసారిగా నటించిన ఓ మై లవ్ అనే సినిమా 2005లో విడుదలైంది. ఒడిశా రాష్ట్ర చలనచిత్ర పురస్కారాలలో నాలుగుసార్లు ఉత్తమ నటి అవార్డును అందుకుంది.
వ్యక్తిగత జీవితం
2021 మార్చి 1న జైపూర్‌లో నటుడు సబ్యసాచి మిశ్రాతో సాహు వివాహం జరిగింది.
తెలంగాణ రైతుబీమా పథకం
తెలంగాణ రైతుబీమా పథకం, తెలంగాణ రాష్ట్ర రైతులకోసం తెలంగాణ ప్రభుత్వం ప్రవేశపెట్టిన పథకం. ఏ కారణంతోనైనా రైతు చనిపోతే, నామినీకి ఎల్ఐసీ నుంచి 10 రోజుల్లోగా 5 లక్షల బీమా పరిహారం అందించడానికి ఈ పథకం రూపొందించబడింది. తెలంగాణ ప్రభుత్వం ఒక్కో రైతు కోసం 2,271 రూపాయలను ప్రీమియంగా చెల్లించి, 5 లక్షల రూపాయలను బీమాగా అందిస్తోంది. రైతులకు 5 లక్షల బీమా కవరేజ్ అందించిన దేశంలోని తొలిరాష్ట్రం తెలంగాణ. కొంతకాలం తరువాత రైతుబీమా పథకం ప్రీమియం 56.54 శాతానికి పెరుగగా, ప్రభుత్వం ఒక్కో రైతుకు రూ. 3,556 చొప్పున మొత్తం 32.16 లక్షల మంది రైతులకు రూ.1143.60 కోట్లను ప్రీమియంగా ఎల్.ఐ.సి.కి చెల్లించింది.
తొలి రెండేళ్ళకాలంలో రైతుబీమా పథకంలో భాగంగా ప్రీమియం కింద రూ. 1775.95 కోట్ల పేమెంట్స్ జరుగగా, 32267 మంది రైతు కుటుంబాలకు రైతుబీమా పథకం వర్తించగా, ఎల్ఐసీ ద్వారా ఒక్కో రైతు కుటుంబానికి 5 లక్షల చొప్పున రూ.1613.35 కోట్లు చెల్లించబడ్డాయి.
తొలి మూడేళ్ళకాలంలో (2018-19, 2019-20, 2020-21) మూడేండ్లలో రాష్ట్రంలోని 32.33 లక్షల మంది అర్హులైన రైతుల కోసం ప్రభుత్వం రైతు బీమా పథకం అమలు కోసం రూ.2917.39 కోట్లను ప్రీమియంగా ఎల్.ఐ.సి సంస్థకు చెల్లించింది. 2021 మే నాటికి 49,755 మంది రైతులు చనిపోగా, వీరి కుటుంబాలకు 8.75 కోట్ల బీమా మొత్తం అందింది.
ప్రారంభం
రైతుబీమా చేసేందుకు ఎన్నో బీమా సంస్థలు ప్రభుత్వాన్ని సంప్రదించగా, ప్రపంచంలోనే అతిపెద్ద బీమా సంస్థగా పేరుండి, ఊరూరా విస్తరించి, ప్రజల్లో నమ్మకం కలిగిన ఎల్ఐసీ సంస్థకే ఈ బాధ్యతను అప్పగించబడింది. ఇందుకోసం 2018 జూన్ 4న హైదరాబాద్ లోని మాదాపూర్ హెచ్ఐసీసీలో జరిగిన రైతుబంధు జీవిత బీమా పథకం అవగాహన సదస్సులో రాష్ట్ర ప్రభుత్వం - ఎల్ఐసీ మధ్య కీలక ఒప్పందం జరిగింది. ముఖ్యమంత్రి కేసీఆర్, ఎల్ఐసీ చైర్మన్ వీకే శర్మ సమక్షంలో ఒప్పంద పత్రాలపై ఎల్ఐసీ రీజినల్ మేనేజర్ జి. సత్యనారాయణ శాస్త్రి, వ్యవసాయశాఖ ప్రిన్సిపల్ సెక్రటరీ పార్థసారథి సంతకాలు చేసి, పరస్పరం ఒప్పంద పత్రాలను మార్చుకున్నారు.
బడ్జెట్ వివరాలు
ఈ పథకం అమలుకు 2018 తెలంగాణ రాష్ట్ర బడ్జెట్ లో 500 కోట్ల రూపాయలు కేటాయించారు.
ఐక్యరాజ్యసమితి ప్రసంశ
ప్రపంచ దేశాల్లో రైతుల అభివృద్ధి కోసం చేపట్టిన వినూత్న కార్యక్రమాల్లో ఐక్యరాజ్యసమితి ఎంపిక చేసిన 20 పథకాలలో రైతుబీమా పథకం ఒకటి. 2018 నవంబరు 20 నుండి 23 వరకు 'వ్యవసాయాభివృద్ధిలో వినూత్న ఆవిష్కరణలు' అనే అంతర్జాతీయ సదస్సు ఐరాసలోని వ్యవసాయ విభాగం ఆహార వ్యవసాయ సంస్థ (ఎఫ్ఎవో) కేంద్ర కార్యాలయం రోమ్ నగరంలో జరిగింది. ఈ సదస్సులో తెలంగాణ రాష్ట్రానికి చెందిన రైతుబంధు, రైతుబీమా పథకాలను ఎంపిక చేయగా, వ్యవసాయశాఖ ముఖ్య కార్యదర్శి పార్థసారథి తెలంగాణ రాష్ట్రంలో వ్యవసాయ సంక్షేమం కోసం తీసుకుంటున్న చర్యలపై ప్రత్యేక ప్రజంటేషన్ ఇచ్చాడు.
బయటి లింకులు
వర్గం:తెలంగాణ వర్గం:వ్యవసాయం వర్గం:తెలంగాణ ప్రభుత్వ పథకాలు
రెడ్డిపాలెం (జరుగుమల్లి)
రెడ్డిపాలెం, ప్రకాశం జిల్లా, జరుగుమల్లి మండలానికి చెందిన రెవెన్యూయేతర గ్రామం.
గ్రామనామ వివరణ
రెడ్డిపాలెం అన్న పేరులో రెడ్డి అన్న పూర్వభాగం, పాలెం అన్న ఉత్తరభాగాలు ఉన్నాయి. రెడ్డి అన్న పూర్వభాగం ఈ గ్రామంలో రెడ్డి కులస్తులు తొలుత స్థిరపడడాన్ని సూచిస్తోంది. పాలెం అన్న ఉత్తరపదం (suffix) తొలుత ఈ ప్రాంతం పాలెగాడు నివసించే ప్రదేశమని, క్రమక్రమంగా ఆ ప్రదేశంలో జనావాసాలు వచ్చిచేరగా గ్రామం ఏర్పడింది అని వివరిస్తోంది.
అరారియా
అరారియా బీహార్ రాష్ట్రం లోని పట్టణం. ఇది అరారియా జిల్లాకు ముఖ్యపట్టణం. అరేరియా బీహార్ యొక్క ఉత్తర భాగంలో ఉంది.
భౌగోళికం
అరారియా 26.15°N, 87.52°W వద్ద, సముద్ర మట్టం నుండి 47 మీటర్ల ఎత్తున ఉంది. ఇది పనార్ నది ఒడ్డున ఉంది. వర్షాకాలంలో వచ్చే వరదల కారణంగా ఈ నది విపత్తుగా మారుతుంది. అరేరియా గుండా ఒక కాలువ కూడా వెళుతుంది. పరిశుభ్రమైన వాతావరణంలో కాం‌చెన్‌జంగా పర్వత శ్రేణిని ఇక్కడ నుండి చూడవచ్చు.
రైల్వే
అరారియాలో అరారియా కోర్టు, అరారియా (ఆర్ఎస్) అనే రెండు రైలు స్టేషన్లున్నాయి. అరరియా కోర్ట్ రైల్వే స్టేషన్ కతిహార్-జోగ్బానీ బ్రాంచ్ లైన్ లో ఉంది. ఇక్కడి నుండి జోగ్బానీ, పూర్ణియా, కటిహార్, కోల్‌కతా, బేగుసరాయ్, పాటలీపుత్ర జంక్షన్, అలహాబాద్, కాన్పూర్, ఢిల్లీ లకు రైళ్ళు ఉన్నాయి.
రోడ్లు
జాతీయ రహదారి 57 పట్టణం గుండా పోతుంది
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
రాజ్ థాకరే
రాజ్ శ్రీకాంత్ ఠాక్రే (జననం. స్వరరాజ్ శ్రీకాంత్ థాకరే; 1968 జూన్ 14) భారతదేశానికి చెందిన రాజకీయ నాయకుడు, మహారాష్ట్ర నవనిర్మాణ సేన (MNS) చైర్మన్. బాల్ థాకరే, శివసేన అధినేత ఉద్ధవ్ థాకరే బంధువు.
జననం, విద్య
రాజ్ థాకరే 1968 జూన్ 14న శ్రీకాంత్ థాకరే ( బాల్ థాకరే తమ్ముడు), కుందా థాకరే (బాల్ థాకరే భార్య మీనా థాకరే చెల్లెలు) దంపతులకు మహారాష్ట్ర లోని ముంబై లో జన్మించాడు. చిన్నతనంలో తబలా, గిటార్, వయోలిన్ నేర్చుకున్నాడు. థాకరే ముంబైలోని సర్ JJ ఇన్‌స్టిట్యూట్ ఆఫ్ అప్లైడ్ ఆర్ట్‌లో గ్రాడ్యుయేట్, గ్రాడ్యుయేషన్ తర్వాత బాల్ థాకరేకు చెందిన మార్మిక్‌ వారపత్రికలో కార్టూనిస్ట్‌గా చేరాడు.
రాజకీయ జీవితం
భారతీయ విద్యార్థి సేన అనే శివసేన విద్యార్థి విభాగాన్ని ప్రారంభించడం ద్వారా ఠాక్రే తన రాజకీయ జీవితాన్ని ప్రారంభించాడు. 1990 మహారాష్ట్ర అసెంబ్లీ ఎన్నికల ప్రచారంలో ప్రాధాన్యత సంతరించుకున్నాడు. 1990లలో బాలాసాహెబ్ వారసుడిని పరిచయమయ్యాడు. అయినప్పటికీ, బాలాసాహెబ్ తన సొంత కుమారుడు ఉద్ధవ్‌ కు ఎక్కువ ప్రాధాన్యతనిచ్చాడు. దాంతో 2005 నవంబరు 27న శివసేనకు రాజీనామా చేసి కొత్త రాజకీయ పార్టీని ప్రారంభించబోతున్నట్లు ప్రకటించాడు. 2006 మార్చి 69న ముంబైలో, రాజ్థా కరే మహారాష్ట్ర నవనిర్మాణ సేనను స్థాపించాడు. అది ఇప్పుడు మహారాష్ట్రలో ప్రతిపక్ష పార్టీగా నడుస్తోంది.
మూలాలు
వర్గం:మహారాష్ట్ర రాజకీయ నాయకులు
గట్టు రాధిక
రాధిక పలు తెలుగు సాహితీ ప్రక్రియలలో రచనలు చేస్తున్న రచయిత్రి.
జననం మరియు బాల్యం
వరంగల్ జిల్లా స్టేషన్ ఘణపూర్ రాధిక జన్మస్థలం. తండ్రి కిష్టయ్య, తల్లి వెంకటమ్మ. తను పుట్టిన 6 నెలలకే అమ్మను, 9 సంవత్సరాలకే నాన్నను కోల్పోయింది. అమ్మానాన్నల ఆలంబన ఎరగదు. అన్నలు, అక్కలు, వదినలు అల్లారుముద్దుగా పెంచారు.
వివాహం
రాధిక వివాహం 1998లో వలుగుల రామ్ మోహన్ తో జరిగింది. వీరికి ఇద్దరు పిల్లలు.. సంహిత, సాయి వర్షిత్
సాహితీ కృషి
రాధికకు ఇంటర్ లో ఉన్నప్పుడు కవితలు రాసే ఆసక్తి మొదలైంది. తన బాధలు, సంతోషాలను కాగితాల వేదికపై పదాలుగా రాసుకునేది. కవిత్వం రాయడం మొదలు పెట్టాక తల్లిదండ్రుల జ్ఞాపకార్ధంగా వారి పేర్లలోని మొదటి అక్షరాలను తీసుకొని (వెంకటమ్మ, కిష్టయ్య) 'వెంకి'గా తన కలం పేరు పెట్టుకున్నది. 2017 నుంచి కవిత్వం పట్ల మరింత శ్రద్ధ పెంచుకున్నది. స్త్రీల సమస్యలు, సామాజికంగా, ఆర్థికంగా, శారీరకంగా, నైతికంగా వాళ్లు ఎదుర్కొంటున్న ఇబ్బందుల మీద ఎక్కువ కవితలు రాసింది. అలాంటి కవితలలో కొన్నింటిని కూర్చి 2018లో 'ఆమె తప్పిపోయింది' అనే పుస్తకంగా వెలువరించింది. దానితో స్త్రీవాద కవయిత్రిగా ఆధునిక తెలుగు సాహిత్య చరిత్రలో పేరు పొందింది. చెప్పదలుచుకున్న విషయాన్ని సూటిగా, పదునుగా అభివ్యక్తీకరించడం రాధిక రచనల్లో కనిపిస్తుంది. ఆమె మరో వైపు షార్ట్ ఫిల్మ్స్ కోసం కథలు, మాటలు,స్క్రీన్ ప్లే రాస్తూ పాటలను కూడా రాస్తున్నది.
సామాజిక సేవ
ప్రొఫెసర్ సూరేపల్లి సుజాత, డాక్టర్ కడియం కావ్య లాంటి సామాజిక కార్యకర్తల సహకారంతో ఆడ పిల్లల సంక్షేమం కోసం ఎన్నో సేవా కార్యక్రమాల్లో పాల్గొన్నది. డబ్బులు లేక చదువుకోలేని పిల్లల కొరకు తన ఫేస్ బుక్ వేదిక ద్వారా విరాళాలు సేకరించి, వారికి అందించి ప్రోత్సహించింది.
పొందిన అవార్డులు
• గణిత జ్యోతి అవార్డు
• గణిత స్ఫూర్తి అవార్డు
• వరంగల్ అర్బన్ జిల్లా ఎడ్యుకేషన్ డిపార్ట్మెంట్ నుండి ఉత్తమ ఉపాధ్యాయ అవార్డు
• బీసి టీచర్స్ యూనియన్ నుండి జిల్లా ఉత్తమ ఉపాధ్యాయ అవార్డు
• లయన్స్ క్లబ్ వారి నుండి జిల్లా ఉత్తమ ఉపాధ్యాయ అవార్డు
• జాతీయ సాహిత్య స్ఫూర్తి అవార్డు
• మిట్టపల్లి నరసయ్య సాహితీ పురస్కారం
• కలం భూషణ్ అవార్డు
• అకడమిక్ అచీవ్మెంట్ అవార్డు అసోసియేషన్ నుండి ఎ ప్రైడ్ ఉమెన్ ఆఫ్ ది ఇయర్ బిరుదు
వివేకానంద కేంద్రం
వివేకానంద కేంద్రం ఒక సామాజిక, ధార్మిక సంస్థ. దీనికి గాంధీ శాంతి బహుమతి లభించింది. 1892లో వివేకానందుడు మూడు రోజులు కూర్చుని ధ్యానం చేసిన కన్యాకుమారిలోని స్వామి వివేకానంద శిల జ్ఞాపకార్థం దీనిని ఏక్నాథ్ రనడే స్థాపించాడు.
చరిత్ర
వివేకానంద కేంద్రాన్ని 7 జనవరి 1972న భారతదేశంలోని కన్యాకుమారి లో రాష్ట్రీయ స్వయంసేవక్ సంఘ్ సీనియర్ ప్రచారక్ ఏక్నాథ్ రనడే స్థాపించారు.
సంస్థ మహాబలిపురంలో ఘన వ్యర్థ పదార్థాల నిర్వహణను, బయో-గ్యాస్ ప్లాంట్‌ నిర్వహణను చూస్తుంది.
వివేకానంద రాక్ మెమోరియల్ 50వ సంవత్సరం సందర్భంగా వివేకానంద కేంద్రం "ఏక్ భారత్ విజయి భారత్" అనే దేశవ్యాప్త సంపర్క్ కార్యక్రమాన్ని ప్రారంభించింది.
గుర్తింపులు
గ్రామీణాభివృద్ధి, విద్య, సహజ వనరుల అభివృద్ధికి చేసిన కృషికి గానూ వివేకానంద కేంద్రం 2015లో గాంధీ శాంతి బహుమతిని అందుకుంది.
మూలాలు
వర్గం:తమిళనాడు పర్యాటక ప్రదేశాలు వర్గం:సంఘ్ పరివార్
దయానిత సింగ్
దయానిత సింగ్ ( జననం: 1961 ) కళాకారిణి, ఫోటోగ్రాఫర్.
తొలినాళ్ళ జీవితం
ఈమె 1961 లో న్యూఢిల్లీలో జన్మించింది. ఈమె నలుగురు సోదరీమణులలో పెద్దది. ఈమె అహ్మదాబాద్ లోని నేషనల్ ఇన్స్టిట్యూట్ ఆఫ్ డిజైన్ లో విజువల్ కమ్యూనికేషన్ పూర్తిచేసింది. తరువాత న్యూయార్క్ నగరంలోని ఇంటర్నేషనల్ సెంటర్ ఆఫ్ ఫోటోగ్రఫీలో డాక్యుమెంటరీ ఫోటోగ్రఫి పూర్తిచేసింది. ఫోటో జర్నలిజంలో తన వృత్తిని ప్రారంభించిన ఆమె 1990లో పదవీ విరమణ చేసింది.
కెరీర్
ఈమె మొట్టమొదటిసారిగా తబలా ప్లేయర్ జాకీర్ హుస్సేన్‌తో రిహార్సల్‌ ప్రదర్శనలో అతనిని ఫోటోలు తీయమని తనని ఆహ్వానించాడు. ఈ ప్రదర్శన తరువాత ఆరు శీతాకాలాల పాటు తన పర్యటనలను డాక్యుమెంటరీ చేసింది.1986 లో తన మొదటి పుస్తకం జాకీర్ హుస్సేన్ పేరుతో తన చిత్రాలను ప్రచురిచింది. ఈమె జాకీర్ హుస్సేన్ ను తన గురువుగా భావిస్తుంది. దశాబ్ద కాలం తరువాత ఈమె 2001లో మైసెల్ఫ్ మోనా అహ్మద్ పేరుతో తన రెండవ పుస్తకాన్ని ప్రచురించింది.
ఈమె జర్మనీకి చెందిన ప్రచురణకర్త గెర్హార్డ్ స్టీడ్ల్‌తో కలిసి అనేక ప్రదర్శనలు చేసింది. అందులో ప్రైవసీ, ఛైర్స్, సెంట్ ఆ లెటర్, బ్లూ బుక్, డ్రీమ్ విల్లా, ఫైల్‌రూమ్, మ్యూజియం ఆఫ్ ఛాన్స్ వంటి ప్రదర్శనలు ఉన్నాయి.
మరిన్ని విశేషాలు
ఈమె పుస్తకాలను కూడా ప్రచురిస్తుంది. ఇవి పుస్తకాలు, కళ వస్తువులు, ప్రదర్శనలు, కేటలాగ్‌లకు సంబంధించినవి ఉంటాయి. ఈమె ప్రదర్శనలను మ్యూజియం భవన్ లండన్ (2013) లోని హేవార్డ్ గ్యాలరీ, మ్యూజియం ఫర్ మోడరన్ కున్స్ట్, ఫ్రాంక్‌ఫర్ట్ (2014), ఆర్ట్ ఇన్స్టిట్యూట్ ఆఫ్ చికాగో, చికాగో (2014), కిరణ్ నాదర్ మ్యూజియం ఆఫ్ ఆర్ట్, న్యూ ఢిల్లీ (2016) లో ప్రదర్శించింది.
పురస్కారాలు, గుర్తింపులు
ఈమె 2008 లో సింగ్‌కు ప్రిన్స్ క్లాజ్ పురస్కారం అందుకుంది. 2013 లో లండన్‌లోని హేవార్డ్ గ్యాలరీలో సోలో ప్రదర్శన చేసిన తొలి భారతీయురాలు.
విశ్వనాథ మధ్యాక్కఱలు
విశ్వనాథ మధ్యాక్కఱలు విశ్వనాథ సత్యనారాయణవారు రచించిన పది శతకముల సంకలముగా చెప్పవచ్చు.
విశ్వనాథ మధ్యాక్కఱలు (మధ్యాక్కరలు)
ముందుగా మధ్యాక్కఱ (మధ్యాక్కర) అంటే ఏమిటో తెలుసు కుందాము. మధ్యాక్కఱ అనేది ఒక తెలుగు ఛందో ప్రక్రియ. ఇందులో వ్రాసిన పద్యాలు ఈ క్రింది పద్య లక్షణములు కలిగి ఉంటాయి:
విశ్వనాథ మధ్యాక్కఱలు పేరు మీద యీ క్రింద చెప్ప బడిన శతకములు చూడ వచ్చు. రచన : విశ్వనాథ సత్యనారాయణ
శ్రీగిరి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "శ్రీ శైల మల్లికార్జున మహా లింగ!"ను మకుటముగా ఉంచారు.
శ్రీకాళహస్తి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "శ్రీ కాళ హస్తీస్వరా! మహా దేవ!"ను మకుటముగా ఉంచారు.
భద్రగిరి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "భద్ర గిరి పుణ్య నిలయ శ్రీ రామ!"ను మకుటముగా ఉంచారు.
కులస్వామి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "నందమూర్నిలయ! విశ్వేశ్వరా! కులస్వామి!"ను మకుటముగా ఉంచారు.
శేషాద్రి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "వేంకటేశ్వరా! శేషాద్రి నిలయ!"ను మకుటముగా ఉంచారు.
ద్రాక్షారామ శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "భీమేశలింగ! ద్రాక్షారామ సంగ!"ను మకుటముగా ఉంచారు.
నెకరు కల్లు శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "నెకరుకల్ ప్రాంత సిద్ధాబ్జ హేళి!"ను మకుటముగా ఉంచారు.
వేములవాడ శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము. ఈ శతకములో విశ్వనాథ వారు "వేములవాడ రాజరాజేశ్వర! స్వామి!"ను మకుటముగా ఉంచారు.
మూలాలు, వనరులు
వర్గం:శతకాలు వర్గం:తెలుగు పుస్తకాలు వర్గం:తెలుగు భాష వర్గం:తెలుగు సాహిత్యం వర్గం:విశ్వనాథ సత్యనారాయణ రచనలు వర్గం:విశ్వనాథ సత్యనారాయణ సాహిత్యం
శ్రీకాకుళం (అయోమయ నివృత్తి)
శ్రీకాకుళం పేరుకు సంబంధించిన వ్యాసాలు
తిర్మలాయపల్లి (రాయపర్తి)
తిర్మలపల్లి, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 10 కి. మీ. దూరం లోను, సమీప పట్టణమైన వరంగల్ నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 721 ఇళ్లతో, 2833 జనాభాతో 868 హెక్టార్లలో విస్తరించి ఉంది. గ్రామంలో మగవారి సంఖ్య 1464, ఆడవారి సంఖ్య 1369. షెడ్యూల్డ్ కులాల సంఖ్య 424 కాగా షెడ్యూల్డ్ తెగల సంఖ్య 639. గ్రామం యొక్క జనగణన లొకేషన్ కోడ్ 578289 .పిన్ కోడ్: 506314.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వర్ధన్నపేటలోను, ఇంజనీరింగ్ కళాశాల వరంగల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
తిర్మలపల్లిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
తిర్మలపల్లిలో భూ వినియోగం కింది విధంగా ఉంది:
ఉత్పత్తి
తిర్మలపల్లిలో ఈ కింది వస్తువులు ఉత్పత్తి అవుతున్నాయి.
చేతివృత్తులవారి ఉత్పత్తులు
కలప వస్తువులు, లోహ వస్తువు
మహేష్ భట్
మహేశ్ భట్  (జననం 20 సెప్టెంబరు 1948) ఒక భారతీయ చలనచిత్ర దర్శకుడు, నిర్మాత, రచయిత. ఇతడు ముఖ్యంగా హిందీ సినిమాకు పనిచేశాడు. 1984లో ఇతడు దర్శకత్వం వహించిన సారాంశ్ అనే సినిమా 14వ మాస్కో అంతర్జాతీయ ఫిల్మ్‌ ఫెస్టివల్‌లో ప్రదర్శించబడింది. ఈ సినిమా ఆ యేడాది ఉత్తమ విదేశీ చిత్రం క్యాటగరీకి ఆస్కార్ అవార్డు కొరకు భారత దేశ ప్రభుత్వం చేత ప్రతిపాదించబడింది. 1986లో వచ్చిన నామ్‌ ఇతని మొట్టమొదటి వాణిజ్య సినిమా. 1987లో ఇతడు కబ్జా అనే సినిమాతో ఇతడు నిర్మాతగా మారాడు. ఇతడు తన సోదరుడు ముఖేష్ భట్‌తో కలిసి "విశేష్ ఫిల్మ్‌స్" బ్యానర్‌పై సినిమాలు తీశాడు.
ఇతడు డాడీ, స్వయం, ఆషికీ, దిల్ హై కీ మాన్‌ తా నహీ, సడక్, సర్, గుమ్రా, క్రిమినల్, హమ్‌ హై రాహీ ప్యార్ కే, జిస్మ్‌, మర్డర్, వో లమ్హే వంటి అనేక హిట్ చిత్రాలను తీశాడు.
ప్రారంభ జీవితం, కుటుంబం
మహేశ్ భట్ నానాభాయ్ భట్, సిరీన్ మహమ్మదాలీ దంపతులకు 1948 సెప్టెంబరు 20న జన్మించాడు. ఇతని తండ్రి గుజరాతీ బ్రాహ్మణుడు. తల్లి దావూదీ బొహ్రా తెగకు చెందిన షియా ముస్లీము.
ఇతడు బొంబాయి మాతుంగాలోని డాన్‌బాస్కో స్కూలులో చదివాడు. చదువుకునే రోజులలోనే ఇతడు వేసవి సెలవులలో ధనార్జనకోసం చిన్న చిన్న ఉద్యోగాలు చేసేవాడు. సినిమా దర్శకుడు రాజ్ ఖోస్లా వద్ద సహాయకుడిగా పనిచేశాడు. ఇతడు తన మొదటి భార్య కిరణ్ భట్(అసలు పేరు లొరైన్ బ్రైట్) తన విద్యార్థి దశలోనే తొలిసారి కలుసుకుని ప్రేమించి పెళ్లి చేసుకున్నాడు. ఆమెతో కలిగిన అనుభావాల ప్రేరణతోనే ఆషికీ అనే సినిమా తీశాడు. వీరికి పూజా భట్, రాహుల్ భట్ అనే సంతానం కలిగారు. కానీ వీరి వివాహం కొంత కాలానికి విచ్చిన్నమైంది. తరువాత ఇతడు నటి సోనీ రజ్దాన్‌తో ప్రేమలో పడి ఆమెను వివాహం చేసుకున్నాడు.
సినిమా రంగం
ఇతడు 1974లో తన 26వ యేట "మంజిలే ఔర్ భీ హై" అనే సినిమాకు తొలిసారి దర్శకత్వం వహించాడు. 1979లో ఇతడు దర్శకత్వం వహించిన "లహూ కే దో రంగ్" అనే సినిమా రెండు ఫిల్మ్‌ఫేర్ పురస్కారాలను గెలుచుకుంది. ఈ సినిమాకు హెలెన్ తన మొదటి ఫిల్మ్‌ఫేర్ అవార్డు ఉత్తమ సహాయనటి విభాగంలో గెలుచుకోగా, మధుకర్ షిండేకు ఉత్తమ కళాదర్శకుడు విభాగంలో అవార్డు లభించింది.ఈ సినిమా బాక్సాఫీసు వద్ద మామూలు విజయం సాధించింది. ఇతడు తన జీవితం నుండి ప్రేరణ పొంది 1982లో తీసిన సినిమా "అర్థ్"కు విమర్శకులనుండి ప్రశంసలు వచ్చాయి. తరువాత ఇతడు తన వ్యక్తిగత జీవితంలోని అనేక అంశాలను తీసుకుని సినిమాలు తీశాడు. "జనమ్‌" (1985), "సారాంశ్" (1984), "ఆషియానా" (1986) అటువంటి సినిమాలే.
1990లో ఇతడు తీసిన "ఆషికీ" సంగీత ప్రధానమైన శృంగార సినిమాగా ఘన విజయాన్ని సాధించింది. ఈ సినిమాలో రాహుల్ రాయ్, అనూ అగర్వాల్, దీపక్ తిజోరీలు ప్రధాన పాత్రలను పోషించగా నదీమ్-శ్రావణ్‌ల సంగీతం ఈ సినిమా వాణిజ్యపరంగా విజయం సాధించడానికి దోహదపడింది. ఈ సినిమా తర్వాత ఈ జంటకు సంగీత దర్శకులుగా మంచి గుర్తింపు లభించింది. ఇతడు తన కుమార్తె పూజాభట్‌ను "దిల్ హై కీ మాన్తా నహీ" సినిమా ద్వారా వెండి తెరకు పరిచయం చేశాడు. 1991లో విడుదలైన ఈ సినిమాలో పూజాభట్ అమీర్ ఖాన్ సరసన నటించింది. ఈ సినిమాలోని పాటలకు, సంగీతానికి మంచి ప్రశంసలు లభించాయి.అదే సంవత్సరం ఇతని దర్శకత్వంలో వచ్చిన "సాథీ" సినిమా ఆదిత్య పంచోలీ సినీ జీవితంలో అతిపెద్ద విజయాన్ని తెచ్చిపెట్టింది. 1993లో ఇతడు దర్శకత్వం వహించిన "సర్" కూడా మంచి ఫలితాన్ని సాధించింది.
1995లో ఇతడు అప్పుడే భారతదేశంలో కొత్తగా వచ్చిన మాధ్యమం టెలివిజన్ వైపు తన దృష్టిని సారించాడు. ఆ ఏడాది అశోక్ బ్యాంకర్ వ్రాసిన "ఎ మౌత్‌ఫుల్ స్కై" అనే ఇంగ్లీషు సీరియల్‌కు, శోభా డే వ్రాసిన "స్వాభిమాన్" అనే హిందీ సీరియల్‌కు దర్శకత్వం వహించాడు. 1997లో కభీ కభీ అనే సీరియల్‌ను తీశాడు. ఇతడు హాలీవుడ్ సినిమాల నుండి కాపీ చేసి హిందీ సినిమాలను తీశాడు. ఉదాహరణకు "ది ఫ్యుగిటివ్" అనే సినిమాను క్రిమినల్ అనే పేరుతో కాపీ చేశాడు. అలాగే ఎన్నో హాలీవుడ్ సినిమాలలోని సన్నివేశాలను తన సినిమాలలో వాడుకున్నాడు. .
1999లో "కార్టూస్" అనే సినిమాకు చివరిసారి దర్శకత్వం వహించాడు. తరువాత ఇతడు దుష్మన్, రాజ్, మర్డర్, గాంగ్‌స్టర్, వో లమ్హే వంటి పాతిక సినిమాలకు కథలను, స్క్రీన్‌ప్లేలను అందించాడు. ఇతడు తన సోదరుడు ముఖేష్ భట్‌తో కలిసి విశేష్ ఫిల్మ్‌స్ బ్యానర్‌పై సినిమాలను నిర్మించాడు. ఇతడు నాటకరంగంలో కూడా ప్రవేశించి "ది లాస్ట్ సాల్యూట్", "ట్రయల్ ఆఫ్ ఎర్రర్స్", "అర్థ్" (తన సినిమాకు నాటకీకరణ) అనే మూడు నాటకాలకు నిర్మాతగా పనిచేశాడు. ,
వ్యక్తిగత జీవితం
ఇతడు లోరైన్ బ్రైట్ అనే ఆవిడను ప్రేమించి తన 20వ యేట వివాహం చేసుకున్నాడు. బ్రైట్ తన పేరును కిరణ్ భట్‌గా మార్చుకుంది. వీరికి ఇద్దరు పిల్లలు పుట్టారు. కుమార్తె పూజాభట్ నటిగా రాణించి ప్రస్తుతం నిర్మాతగా పనిచేస్తున్నది. కుమారుడు రాహుల్ భట్ సినిమా నటుడు. మహేశ్ భట్, కిరణ్ భట్‌ల వైవాహిక జీవితం చాలా రోజులు కొనసాగలేదు. ప్రముఖ నటి పర్వీన్ బాబీతో ఇతనికి ఏర్పడిన సంబంధాల కారణంగా మహేశ్ కిరణ్‌లు విడిపోయారు. మహేశ్ భట్ తర్వాత 1986లో నటి సోనీ రజ్దాన్‌ను వివాహం చేసుకున్నాడు. ఈ జంటకు షాహీన్ భట్, ఆలియా భట్ అనే ఇద్దరు కుమార్తెలు కలిగారు. సినిమా నటుడు ఇమ్రాన్ హష్మీ ఇతని మేనల్లుడు.
1970లో ఇతడు ఓషో అనుయాయిగా మారాడు. తరువాత ఇతడు తత్త్వవేత్త యు.జి.కృష్ణమూర్తి మార్గనిర్దేశకత్వంలో ఆధ్యాత్మిక జీవితాన్ని గడిపాడు. ఇతడు 1992లో కృష్ణమూర్తి జీవిత చరిత్రను "యు.జి.కృష్ణమూర్తి, ఎ లైఫ్" అనే పేరుతో వ్రాశాడు. ఇది కాక యు.జి.కృష్ణమూర్తితో సంభాషణల ఆధారంగా వెలువడిన అనేక గ్రంథాలకు ఇతడు సంపాదకుడిగా పనిచేశాడు. తాజాగా ఇతడు వ్రాసిన "ఎ టేస్ట్ ఆఫ్ లైఫ్: ద లాస్ట్ డేస్ ఆఫ్ యు.జి.కృష్ణమూర్తి" జూన్ 2009లో ప్రచురితమయ్యింది.
విశేషాలు
మహేశ్ భట్ ఒక దర్శకుడిగా, నిర్మాతగా ఎందరో నటీనటులను వెండితెరకు పరిచయం చేశాడు. వారందరికీ తరువాతి కాలంలో నటీనటులుగా పేరు ప్రఖ్యాతులు లభించాయి. ఇతడు పరిచయం చేసిన నటీనటులలో అనుపమ్‌ ఖేర్‌, రాహుల్ రాయ్, అనూ అగర్వాల్, దీపక్ తిజోరి, పూజాభట్, అతుల్ అగ్నిహోత్రి, సోనాలి బెంద్రే, సమీర్ సోని, శరద్ కపూర్, సుస్మితా సేన్, ముకుల్ దేవ్, అశుతోష్ రాణా, మనోజ్ బాజ్‌పాయ్, అఫ్తాబ్ శివ్‌దాసాని, డీనో మోరియా, బిపాషా బసు, అపర్ణా తిలక్, ఇమ్రాన్ హష్మీ, మల్లికా శెరావత్, కునాల్ ఖేము, షినే అహూజా, కంగనా రనౌత్ మొదలైన వారున్నారు.
ఇతడు అనేక మంది నటీనటులకు, సంగీత దర్శకులకు మంచి అవకాశాలను ఇచ్చాడు. ఇతని సినిమాలలో పనిచేసిన తర్వాత వారికి మంచి మంచి అవకాశాలు వచ్చి పేరుప్రఖ్యాతులు లభించాయి. అలా ఇతడు బ్రేక్ త్రూ ఇచ్చిన వాళ్లలో సంజయ్ దత్, కుమార్ గౌరవ్, ఆదిత్య పంచోళి, అమీర్ ఖాన్, జుహీ చావ్లా, పరేష్ రావెల్ వంటి నటీనటులే కాక నదీమ్-శ్రవణ్, అనూ మాలిక్ వంటి సంగీత దర్శకులు, అతీఫ్ అస్లాం వంటి గాయకులు ఉన్నారు.
బయటి లింకులు
వర్గం:గుజరాత్ వ్యక్తులు
మంగన్‌లాల్ గాంధీ
మంగన్‌లాల్ ఖుషల్‌చంద్ గాంధీ (1883-1928) మోహన్‌దాస్ కరంచంద్ గాంధీ అనుచరుడు. అతను మహాత్మా గాంధీ మామయ్యకు మనవడు. అతను 1928 ఏప్రిల్ 23 న పాట్నాలో టైఫాయిడ్తో మరణించాడు.
జీవిత విశేషాలు
మగన్ లాల్ గాంధీ మోహన్‌దాస్ కరం చంద్ గాంధీ యొక్క అనేక రచనలలో ఉదహరించబడ్డాడు. గాంధీ యొక్క అహింసా పద్ధతులను నిర్వచించడానికి ఉపయోగించే "సత్యాగ్రహం" అనే పదాన్ని ఆయన సూచించారు. గాంధీ ప్రకారం, మగన్ లాల్ సబర్మతి ఆశ్రమం యొక్క ప్రధానమైన వ్యక్తి. ఆ ఆశ్రమానికి ఆత్మ వంటివాడు. అతను 1903 లో దక్షిణాఫ్రికా లో "కొంత అదృష్టం, సంపాదించాలనే ఆశతో" గాంధీని అనుసరించాడు. అయినప్పటికీ, అతను తన మామయ్య స్వయంగా విధించుకున్న పేదరికాన్ని అనుసరించి తర్వాత దక్షిణాఫ్రికాలోని ఫోయెనిక్స్ నగరంలో జీవితాన్ని గడిపాడు.
మూలాలు
వర్గం:1883 జననాలు వర్గం:1928 మరణాలు వర్గం:మహాత్మా గాంధీ కుటుంబం వర్గం:గాంధేయవాదులు
షేక్‌పేట
షేక్‌పేట, తెలంగాణ రాష్ట్ర రాజధాని హైదరాబాదు లోని ఒక శివారు ప్రాంతం. ఇది హైదరాబాదు మహానగరపాలక సంస్థ లోని వార్డు నంబరు 110 లో ఉంది. టోలిచౌకి, దర్గా, మణికొండ మొదలైన ప్రాంతాలు ఇక్కడికి సమీపంలో ఉన్నాయి.
భౌగోళికం
షేక్‌పేట 29 చ.కి.మీ.ల విస్తార్ణంలో ఉంది. ఇది 17.68194°N, 78.65222°W అక్షాంశరేఖాంశాల మధ్యన ఉంది.
జనాభా గణాంకాలు
2011 భారత జనాభా లెక్కల ప్రకారం ఈ ప్రాంతంలో 2,50,932 మంది జనాభా ఉన్నారు. ఇందులో 1,28,314 మంది పురుషులు కాగా, 1,22,618 మంది స్త్రీలు ఉన్నాయి. గ్రామంలో 57,917 గృహాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షేక్‌పేట మీదుగా మెహదీపట్నం, లక్డికాపూల్, అబిడ్స్, కోఠి, హైటెక్ సిటీ, గచ్చిబౌలి, పటాన్‌చెరు, భెల్ వరకు బస్సులు నడుపబడుతున్నాయి.
మూలాలు
వర్గం:హైదరాబాదులోని ప్రాంతాలు
ఘన్‌పూర్ మండలం (వనపర్తి జిల్లా)
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్‌నగర్ జిల్లా పటంలో మండల స్థానం 2011 భారత జనగణన గణాంకాల ప్రకారం - మొత్తం 48,771 - పురుషులు 24,991 - స్త్రీలు 23,780.అక్షరాస్యుల సంఖ్య 21923. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 153 చ.కి.మీ. కాగా, జనాభా 42,505. జనాభాలో పురుషులు 21,840 కాగా, స్త్రీల సంఖ్య 20,665. మండలంలో 8,503 గృహాలున్నాయి.
వెంటాడి చేసే దాడి
వెంటాడి చేసే దాడి అంటే యుద్ధ విమానం గానీ, క్షిపణి గానీ మరో విమానంపై వెనకనుండి దాడి చేయడాన్ని వెంటాడి చేసే దాడి అంటారు. ఇంగ్లీషులో దీన్ని "టెయిల్-చేస్ ఎంగేజ్‌మెంట్" అంటారు. దాడి చేసేదానికి, లక్ష్యానికీ మధ్య సాపేక్ష వేగం తక్కువగా ఉండడం వలనా, అలాగే లక్ష్య విమానపు ఇంజను నుండి వెలువడే వేడి వాయువుల కారణంగానూ హోమింగ్ క్షిపణులకు, క్యానన్లకూ దాడి చెయ్యడం తేలిగ్గా ఉంటుంది.
వెంటాడి చేసే దాడిలో క్షిపణులు తమ లక్ష్యాన్ని ఛేదించడానికి చాలా అవకాశం ఉంది. మ్యాక్ 1 వేగంతో పోతున్న విమానాన్ని వెంటాడుతున్న క్షిపణి మ్యాక్ 2.5 వేగంతో పోతూంటే ఆ రెండింటి సాపేక్ష వేగం మ్యాక్ 1.5. తక్కువ సాపేక్ష వేగం కారణంగా, దాడి చేసే క్షిపణి నుండి తప్పించుకునేందుకు లక్ష్యం చేసే విన్యాసాలకు క్షిపణి సమర్ధంగా స్పందించగలదు. పైగా ఈ విన్యాసాలను చెయ్యడంలో క్షిపణులు విమానాల కంటే చురుగ్గా ఉంటాయి. లక్ష్యానికి తప్పించుకునే అవకాశం చాలా తక్కువ. దాడికి గురైన విమానానికి కాపాడుకునే మార్గం ఒకటే - వీలైనంత వేగంగా పోతూ సాపేక్ష వేగాన్ని తగ్గించడం, వీలైతే దాన్ని సున్నా చెయ్యడం. ఈ రకంగా క్షిపణిలోని ఇంధనం అయిపోయి, అది నేలపై పడిపోయే దాకా అలా ప్రయాణిస్తూ ఉండడం.
తక్కువ సాపేక్ష వేగం కారణంగా, వెంటాడి చేసే దాడిలో క్షిపణి పరిధి బాగా తక్కువగా ఉంటుంది. సాధారణంగా ఇది ముఖాముఖి దాడి పరిధిలో మూడు నుండి నాలుగో వంతు వరకూ ఉంటుంది. ఉదాహరణకు, భారత్ అభివృద్ధి చేసిన అస్త్ర క్షిపణి పరిధి వెంటాడి చేసే దాడిలో 20 కి.మీ. ఉండగా, ముఖాముఖి దాడిలో అది 110 కి.మీ. ఉంటుంది. దాడికి లక్ష్యం విమానమైతే, లక్ష్యం కంటే వేగంగా పోయేందుకు గాను, అది ఆఫ్టర్‌బర్నరును వాడి వెంటాడాల్సి ఉంటుంది. ఈ పద్ధతిలో ఇంధనం బాగా ఖర్చై, ఇంధన నిల్వ వేగంగా తగ్గిపోతుంది.
మూలాలు
వర్గం:రక్షణ వ్యవస్థ వర్గం:క్షిపణులు
జిమ్మీ కార్టర్
జిమ్మీ కార్టర్ (జేమ్స్ ఎర్ల్ కార్టర్ జూనియర్) (జననం అక్టోబర్ 1, 1924) ఒక అమెరికన్ రాజకీయవేత్త, మరియు యునైటెడ్ స్టేట్స్ మాజీ అధ్యక్షుడు. ఇతను 1977 నుండి 1981 వరకు యునైటెడ్ స్టేట్స్ యొక్క 39వ అధ్యక్షుడిగా పనిచేశాడు. డెమోక్రటిక్ పార్టీ సభ్యుడు, అతను గతంలో 1963 నుండి 1967 వరకు జార్జియా రాష్ట్ర సెనేటర్‌గా మరియు 1971 నుండి 1975 వరకు జార్జియాకు 76వ గవర్నర్‌గా పనిచేశాడు. అతను అక్టోబర్ 1, 1924న జార్జియాలోని ప్లెయిన్స్‌లో జన్మించాడు.
అధ్యక్షుడిగా, కార్టర్ మానవ హక్కులు, పర్యావరణ పరిరక్షణ మరియు శక్తి పరిరక్షణపై దృష్టి సారించారు. అతను 1978లో ఇజ్రాయెల్ మరియు ఈజిప్ట్ మధ్య శాంతి ఒప్పందం అయిన క్యాంప్ డేవిడ్ ఒప్పందాల మధ్యవర్తిత్వం వహించడంలో కీలక పాత్ర పోషించాడు, దీనికి అతనికి 2002లో నోబెల్ శాంతి బహుమతి లభించింది.
కార్యాలయం నుండి నిష్క్రమించిన తర్వాత, కార్టర్ తన భార్య రోసలిన్‌తో కలిసి 1982లో స్థాపించిన కార్టర్ సెంటర్‌తో సహా వివిధ మానవతా మరియు దాతృత్వ కారణాలలో చురుకుగా ఉన్నాడు. కార్టర్ సెంటర్ ప్రపంచవ్యాప్తంగా ప్రజాస్వామ్యం, మానవ హక్కులు మరియు ప్రజారోగ్యాన్ని ప్రోత్సహించడానికి పనిచేస్తుంది.
కార్టర్ తన జ్ఞాపకాలు, "యాన్ అవర్ బిఫోర్ డేలైట్: మెమోరీస్ ఆఫ్ రూరల్ బాయ్‌హుడ్" మరియు రాజకీయాలు, విదేశాంగ విధానం మరియు మతంపై అనేక పుస్తకాలను కూడా రచించాడు. అతను గౌరవనీయమైన రాజనీతిజ్ఞుడిగా మరియు అమెరికన్ రాజకీయాల్లో ప్రభావవంతమైన వ్యక్తిగా పరిగణించబడుతున్నాడు.
బాల్యం
alt=A rural storehouse with a small windmill next to it|thumb|కార్టర్ ఫ్యామిలీ స్టోర్, జార్జియాలోని ప్లెయిన్స్‌లోని కార్టర్స్ బాయ్‌హుడ్ ఫార్మ్‌లో భాగం జేమ్స్ ఎర్ల్ కార్టర్ జూనియర్ అక్టోబర్ 1, 1924న జార్జియాలోని ప్లెయిన్స్‌లో వైజ్ శానిటోరియంలో జన్మించాడు, అక్కడ అతని తల్లి రిజిస్టర్డ్ నర్సుగా పనిచేసింది. కార్టర్ ఆ విధంగా ఆసుపత్రిలో జన్మించిన మొదటి అమెరికన్ ప్రెసిడెంట్ అయ్యాడు. అతను బెస్సీ లిలియన్ మరియు జేమ్స్ ఎర్ల్ కార్టర్ సీనియర్‌ల పెద్ద కుమారుడు
కరణం సురేష్
కరణం సురేష్ (సెప్టెంబర్ 9, 1963 - ఏప్రిల్ 16, 2018) ప్రముఖ రంగస్థల నటుడు, దర్శకుడు, గుణ నిర్ణేత.
రంగస్థల ప్రస్థానం
గుంటూరులో రంగయాత్ర యంగ్ థియేటర్ ఆర్గనైజేషన్ అనే నాటక సంస్థను స్థాపించి 15 సంవత్సరాలుగా అనేక నాటకాలను ప్రదర్శించారు. ఎల్లప్పుడు యువతను సురేష్, దాదాపు 100 మందికిపైగా నటీనటులను, సాంకేతిక నిపుణులను తెలుగు నాటకరంగానికి పరిచయం చేశాడు.
గుణ నిర్ణేతగా
ఆంధ్రప్రదేశ్ రాష్ట్ర ప్రతిష్టాత్మక నంది నాటక పరిషత్తుకు అనేక మార్లు గుణ నిర్ణేతగా వ్యవహరించడమేకాకుండా రాష్ట్రంలోని దాదాపు అన్ని పరిషత్తులకు గుణ నిర్ణేతగా వ్యవహరించాడు.
మరణం
సురేష్ 2018, ఏప్రిల్ 16 తెలుగు నాటకరంగ దినోత్సవం రోజున లింగారావుపాలెంలోని కొండవీటి కళాపరిషత్ నాటక పోటీలకు గుణ నిర్ణయం చేసిన కొద్దిసేపటికే గుండెపోటు వచ్చింది. కారులో కాటూరి ఆసుపత్రికి తరలిస్తుండగా మార్గంమధ్యలో మరణించాడు.
మూలాలు
వర్గం:గుంటూరు జిల్లా వ్యక్తులు వర్గం:1963 జననాలు వర్గం:2018 మరణాలు వర్గం:తెలుగు రంగస్థల కళాకారులు వర్గం:తెలుగు రంగస్థల దర్శకులు వర్గం:తెలుగు రంగస్థల నటులు వర్గం:గుండెపోటు మరణాలు
గాంధీ శాంతి ఫౌండేషన్
గాంధీ శాంతి  ఫౌండేషన్   మహాత్మా గాంధీ ఆలోచనలను అధ్యయనం,  అభివృద్ధి చేసే  భారతీయ సంస్థ.
చరిత్ర
గాంధీ ఆలోచనను సంరక్షించడానికి, వ్యాప్తి చేయడానికి ఈ  ఫౌండేషన్ 1958 జూలై 31  లో ప్రారంభమైంది. ఈ సంస్థ గాంధీ స్మారక నిధి నుండి 10 మిలియన్ రూపాయల విరాళంతో ప్రారంభమైంది. దీని మొదటి బోర్డు ఆర్.ఆర్. దివాకర్, రాజేంద్ర ప్రసాద్, జవహర్‌లాల్ నెహ్రూ వంటి ప్రముఖులతో కూడి ఉంది.
అధ్యక్షులు
thumb|196x196px| 2012 లో శ్రీమతి రాధా భట్ ప్రస్తుతం కుమార్ ప్రశాంత్ అధ్యక్షునిగా ఉన్నాడు.
గాంధీ మార్గ్
గాంధీ మార్గ్   1957  లో  ప్రారంభించిన  ఒక  పత్రిక  ఎస్.కె. జార్జ్. తర్వాత ఆయన స్థానంలో జి. రామచంద్రన్ వచ్చాడు. 1965 వరకు ఈ పత్రికను గాంధీ స్మారక్ నిధి ప్రచురించింది. దాని 10 వ వార్షిక సంవత్సరం నుండి  గాంధీ పీస్ ఫౌండేషన్ దీనిని  స్పాన్సర్ చేసింది. 1973 నుండి 1979 వరకు పత్రిక ప్రచురించబడలేదు, ఆ తర్వాత నెలవారీగా తిరిగి ప్రారంభమైంది. 1989 తర్వాత గాంధీ మార్గ్ త్రైమాసిక పత్రికగా తిరిగి ప్రచురించబడుతోంది..
బాహ్య లింకులు
వర్గం:గాంధేయవాదం
కరంచంద్ ఉత్తమ్‌చంద్ గాంధీ
కరంచంద్ ఉత్తమ్‌చంద్ గాంధీ (1822 - 1885 నవంబరు 16) కాబా గాంధీగా సుపరిచితుడు. అతను పోర్ బందరులో రాజకీయ నాయకుడు. అతను పోర్‌బందర్, రాజ్‌కోట్, వాంకనెర్ సంస్థానాలలో దీవాన్ గా పనిచేసాడు. అతను మహాత్మా గాంధీకి తండ్రి.
జీవిత విశేషాలు
1841 లో, విక్మత్జీ సింహాసనాన్ని స్వీకరించాడు. ఉత్తమ్‌చంద్‌ను తన దివాన్‌గా తిరిగి నియమించాడు.
కరంచంద్ చాలా తక్కువ నియత విద్యను కలిగి ఉన్నాడు. కానీ అతని జ్ఞానం, అనుభవం అతన్ని మంచి నిర్వాహకుడిగా చేసింది. అతను దయ, ఉదారంగా ఉంటాడని, కానీ తక్కువ నిగ్రహాన్ని కలిగి ఉంటాడని చెప్పబడింది.
తన తండ్రి ఉత్తమ్‌చంద్ గాంధీ వలె, కరంచంద్ గాంధీ పోర్‌బందర్ లో స్థానికంగా పాలిస్తున్న యువరాజు వద్ద కోర్టు అధికారి లేదా ముఖ్యమంత్రి అయ్యాడు. కరంచంద్ తన విధుల్లో భాగంగా పోర్‌బందర్ రాజకుటుంబానికి సలహా ఇవ్వడం, ఇతర ప్రభుత్వ అధికారులను నియమించడం వంటివి ఉండేవి.
కరంచంద్‌కు నియత విద్య లేదు. అతను తన తండ్రి చేస్తున్న పనులను చూడటం, మతపరమైన వేడుకలకు హాజరు కావడం ద్వారా అనుభవం నుండి జ్ఞానాన్ని పొందాడు. అయినప్పటికీ, అతను భౌగోళికం, చరిత్ర వంటి అంశాలలో ఎక్కువ జ్ఞానాన్ని పొందలేదు. ఏదేమైనా, కరంచంద్ పోర్‌బందర్ లో ముఖ్యమంత్రిగా రాణించాడు.
కరంచంద్ తన ఉద్యోగంలో విజయం సాధించినప్పటికీ, అతను సంపదను కూడబెట్టడానికి మార్గాలు కనుగొనలేదు. గాంధీలకు తినడానికి పుష్కలంగా ఉండేది. వారికి గౌరవనీయమైన సేవకులు, కొన్ని మంచి ఫర్నిచర్ ఉండేది. కాని వారు ధనవంతులు కాదు. కరంచంద్ తీసుకువచ్చిన డబ్బుతో ఇంటి ఖర్చులను సరిపోయేది.
కరంచంద్ నాలుగుసార్లు వివాహం చేసుకున్నాడు. అతని మొదటి మూడు వివాహాలు అతని భార్యల మరణాలతో ముగిశాయి; వారిలో ఇద్దరు కుమార్తెలకు జన్మనిచ్చిన వెంటనే ఇద్దరు మరణించారు. తరువాత అతను 1859 లో పుతలీబాయి గాంధీని (1844 - 15 జూన్ 1891) వివాహం చేసుకున్నాడు, వారి వివాహ బంధం 1885 లో అతని మరణం వరకు కొనసాగింది. వారికి నలుగురు పిల్లలు కలిగారు. వారిలో ముగ్గురు కుమారులు లక్ష్మీదాస్ గాంధీ (1860 - 9 మార్చి 1914), కర్సాందాస్ గాంధీ (1866 - 22 జూన్ 1913), మహాత్మా గాంధీ (2 అక్టోబర్ 1869 - 30 జనవరి 1948) కాగా రాలియాత్ బెహన్ (1862 - డిసెంబర్ 1960) అనే కుమార్తె ఉంది. మహాత్మా గాంధీ అతని చిన్న కుమారుడు. అతని జీవితకాలంలోనే అతని పిల్లలందరికీ వివాహాలు చేసాడు.
1885 లో, కరంచంద్ ఫిస్టులా (బగంధరం) జబ్బుతో బాధపడ్డాడు. పుత్లీబాయి, ఆమె పిల్లలు (ముఖ్యంగా మోహన్‌దాస్) అతనిని చూసుకున్నారు. అతను తీవ్ర అనారోగ్యంతో ఉన్నప్పటికీ, అతను స్వయంగా టాయిలెట్‌కు వెళ్ళడం కొనసాగించాడు. అతని పరిస్థితి రోజురోజుకు క్షీణించడం ప్రారంభమైంది. అన్ని రకాల వైద్య చికిత్సలను వైద్యులు అతనికి చేసినప్పటికీ, ఫలితం లేదు. తరువాత అతను దానికి శస్త్రచికిత్స చేయమని సూచించాడు. కాని అతని కుటుంబ వైద్యుడు అలా చేయడానికి నిరాకరించాడు. అతను అప్పటికే కొన్ని మందులు కొన్నాడు, కాని అవి పనికిరానివిగా మారాయి. కరంచంద్ జీవితంపై ఆశను కోల్పోయాడు. వెంటనే, అతని పరిస్థితి మరింత దిగజారింది. చివరగా, అతను నవంబర్ 16 వ తేదీన 63 సంవత్సరాల వయస్సులో దట్టమైన గాలులతో కూడిన రాత్రి మరణించాడు.
మూలాలు
వర్గం:1822 జననాలు వర్గం:1885 మరణాలు వర్గం:మహాత్మా గాంధీ కుటుంబం
బీనాదాస్
బీనా దాస్
ఇజాబెల్లె లైట్
ఇజాబెల్లె లైట్ ( 1990 సెప్టెంబరు 2) బ్రెజిల్ దేశానికి చెందిన సినిమా నటి, మోడల్. హిందీ, తెలుగు సినిమాల్లో నటించింది.
జీవిత విశేషాలు
ఇజాబెల్లె లైట్ 1990, సెప్టెంబరు 2న బ్రెజిల్ దేశంలోని పారాబాలోని, జోనో పెసోవాలో జన్మించింది.
బీనాదాస్
చదువు:
దాస్ సెయింట్ జాన్స్ డియోసెసన్ బాలికల హయ్యర్ సెకండరీ స్కూల్, కలకత్తా లోని బెతున్ కాలేజీ విద్యార్థి.
ఇజాబెల్లె లైట్
సినిమారంగం
లాక్మే బ్యూటీ ప్రొడక్ట్స్, ప్రొక్టర్ & గాంబుల్, బిగ్ బజార్, పాకిస్తాన్ బ్రాండ్ నిషాత్ లినెన్‌ వంటి వస్తువుల ప్రచార చిత్రాలలో నటించింది. 2012లో తలాష్: ది ఆన్సర్ లైస్ వితిన్ సినిమాతో బాలీవుడ్‌ సినిమారంగంలోకి అడుగుపెట్టిన ఇజాబెల్లె, 2013లో సిక్స్‌టీన్ సినిమాలో ప్రధానపాత్రలో నటించింది. 2014లో పురానీ జీన్స్ సినిమాలో నటించింది. సిక్స్‌టీన్ చిత్రానికి ఉత్తమ తొలిచిత్ర నటిగా లైఫ్ ఓకే స్క్రీన్ అవార్డ్స్-2014కి నామినేట్ చేయబడింది.
ఇతర లంకెలు
వర్గం:1990 జననాలు వర్గం:హిందీ సినిమా నటీమణులు వర్గం:తెలుగు సినిమా నటీమణులు వర్గం:బ్రెజిల్ వ్యక్తులు
బీనాదాస్
భారతదేశ స్వాతంత్ర్య పోరాటంలో పాల్గొనడం:
బీనాదాస్ కోల్‌కతా లోని మహిళల సెమీ విప్లవ సంస్థ ఛత్రి సంఘ సభ్యురాలు. 6 ఫిబ్రవరి 1932 న, ఆమె బెంగాల్ గవర్నర్ స్టాన్లీ జాక్సన్‌ను కలకత్తా విశ్వవిద్యాలయం లోని కాన్వొకేషన్ హాల్‌లో హత్య చేసేందుకు ప్రయత్నించింది. రివాల్వర్‌ను మరొక స్వాతంత్ర్య సమరయోధురాలు కమలా దాస్ గుప్తా సరఫరా చేశారు. ఆమె ఐదు షాట్లు కాల్చింది కానీ విఫలమై తొమ్మిదేళ్ల కఠిన కారాగార శిక్షను అనుభవించింది. 1939 లో ఆమె విడుదలైన తర్వాత దాస్ కాంగ్రెస్ పార్టీ లో చేరారు. 1942 లో, ఆమె క్విట్ ఇండియా ఉద్యమంలో పాల్గొంది 1942 నుండి 1945 వరకు మళ్లీ జైలు శిక్ష అనుభవించింది. 1946 నుండి 1947 వరకు, ఆమె బెంగాల్ ప్రావిన్షియల్ శాసనసభ సభ్యురాలు.1947 నుండి 1951 వరకు, పశ్చిమ బెంగాల్ శాసనసభ సభ్యురాలు. 1947 లో ఆమె జుగంతర్ గ్రూప్ యొక్క భారతీయ స్వాతంత్ర్య ఉద్యమ కార్యకర్త జతీష్ చంద్ర భౌమిక్‌ ను వివాహం చేసుకుంది. ఆమె సోదరి కళ్యాణి భట్టాచార్జీ బెంగాల్ స్పీక్స్ (1944 లో ప్రచురించబడింది) అనే పుస్తకాన్ని ప్రచురించారు దానిని బీనాదాస్‌ కు అంకితం చేశారు. ఆమె స్వాతంత్ర్య సమరయోధురాలు సుహాసిని గంగూలీ స్నేహితురాలు.
అవార్డులు :
దాస్ తాను చేసిన సామాజిక సేవలకు గాను 1960 లో పద్మశ్రీ అవార్డు ను పొందింది.
పోస్ట్‌మాస్టర్‌ నిలిపివేసిన డిగ్రీ:
2012 లో, దాస్ కు ప్రీతిలత వడ్డేదార్‌కు బ్రిటిష్ ప్రభుత్వం నిలిపివేసిన డిగ్రీని దాదాపు 80 సంవత్సరాల తరువాత కలకత్తా విశ్వవిద్యాలయం మరణానంతరం గ్రాడ్యుయేషన్ సర్టిఫికెట్‌లను ప్రదానం చేసింది.
మరణం:
ఆమె భర్త మరణం తరువాత, దాస్ రిషికేష్‌ లో ఒంటరి జీవితాన్ని గడిపి అజ్ఞాతంలో మరణించింది. ఆమె మృతదేహాన్ని రోడ్డు పక్కన 26 డిసెంబర్ 1986 న పాక్షికంగా కుళ్లిపోయిన స్థితిలో వెలికితీశారు. ఇది ప్రయాణిస్తున్న జనం ద్వారా కనుగొనబడి పోలీసులకు సమాచారం అందించబడింది ఆమె గుర్తింపును గుర్తించడానికి వారికి ఒక నెల పట్టింది.
రచనలు:
బెంగాలీలో రెండు ఆత్మకథ రచనలు రాశారు1 శృంఖల్ జంకర్ 2 పిత్రిధన్.
మూలాలు:
వర్గం:స్వాతంత్ర్య సమర యోధులు వర్గం:మహిళా స్వాతంత్ర్య సమర యోధులు వర్గం:పద్మశ్రీ అవార్డు గ్రహీతలు
శ్రీకాకుళం (ఘంటసాల)
శ్రీకాకుళం, కృష్ణా జిల్లా, ఘంటసాల మండలానికి చెందిన గ్రామం. ఇది మండల కేంద్రమైన ఘంటసాల నుండి 13 కి. మీ. దూరం లోను, సమీప పట్టణమైన మచిలీపట్నం నుండి 39 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2207 ఇళ్లతో, 7153 జనాభాతో 2924 హెక్టార్లలో విస్తరించి ఉంది. గ్రామంలో మగవారి సంఖ్య 3647, ఆడవారి సంఖ్య 3506. షెడ్యూల్డ్ కులాల సంఖ్య 2120 కాగా షెడ్యూల్డ్ తెగల సంఖ్య 208. గ్రామం యొక్క జనగణన లొకేషన్ కోడ్ 589693. సముద్రమట్టానికి 11 మీ.ఎత్తులో ఉంది.
సమీప గ్రామాలు
ఈ గ్రామానికి సమీప ంలో తెలుగురావుపాలెం, చోరగుడి, పెనుమత్చ, కొడాలి గ్రామాలు ఉన్నాయి.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు 10, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు రెండు ఉన్నాయి.సమీప బాలబడి ఘంటసాలలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మొవ్వలోను, ఇంజనీరింగ్ కళాశాల చల్లపల్లిలోనూ ఉన్నాయి. సమీప వైద్య కళాశాల, మేనేజిమెంటు కళాశాల విజయవాడలోను, పాలీటెక్నిక్ మచిలీపట్నంలోనూ ఉన్నాయి.సమీప వృత్తి విద్యా శిక్షణ పాఠశాల ఘంటసాలలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ప్రభుత్వ వైద్య సౌకర్యం
శ్రీకాకుళంలో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఏడుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.
పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
శ్రీకాకుళంలో సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి.
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.